
ZEJNULLAHU (1968) është poet, kritik letrar, 
gazetar. Studioi Letërsi shqipe në Prishtinë në 
fund të viteve '80 kur edhe botoi krijimet e tij të 
para poetike, analizat e tij letrare dhe shkrimet 
publicistike. Në fillim të viteve 90 emigroi në 
Suedi ku jeton dhe punon edhe sot. Vetë figura e 
poezisë së tij ecën shtegut të një azili shpirtëror e 
fizik. 


PENGU I KTHIMIT 


am Dani, i biri i Istrefit, Dani që kurrë s'un ia bana dan. E kisha 
lanë shpinë dhe kisha marrë udhën në sy me një strajcë në krah. 
Tërë kohën kisha menduar se isha vetëm, por një ditë pashë se 
me mua ishin edhe të tjerë. Ndoshta ata ishin shumë, por unë i pashë 
tre, ose po më duket se i pashë tre. Të parin isha i sigurt se e njihja, 
ose mendoja që e njihja, të dytin po përpiqesha të kuptoja se kush 
ishte, kurse për të tretin nuk kisha kurrfarë ideje kush mund të ishte. 
Ndaj dhe dyshimi më krisi tek i treti: mos vallë ishin vetëm dy ei 
treti ishte vegimel Ndoshtal Për një gjë isha fare i sigurt, nuk e njihja 
ambientin përreth dhe jo vetëm që nuk e njihja, por isha i bindur që 
nuk ishte shtëpia ime. Ku isha, kush më solli, pse më solli, kur më 
solli nëse më sollit Nuk e dil 
Pikërisht kur u bëra gati ta pyesja të parin që ndesha — se erdhi 
pastaj edhe i dyti — se kush ishte, nëse më njihte, nëse kërkonte diçka 
prej meje, nëse dinte si më kishin sjellë aty dhe si kishin guxuar të më 
sillnin aty pa më pyetur, veshi më kapi një zë të çuditshëm, të beftë. 
Hëmmmi Zëri mu duk i njohuri Ose po më dukej se e njihja prej 
kohëshi Si është e mund ta kem harruar” 
”Çfarë fati”, tha ai i dyti që foli i pari. 

I pari heshtil 

I dyti foli i pari. Kjo ma shtoi edhe më shumë hamendësimin. 
Ndoshta edhe ai kishte hamendësimin e tij për muat1 Ndërsa, ai i pari 
vazhdonte të mos fliste dhe vetëm mbante në dorë një thupër thane 
me neje që të rrëqethte kur e shihje. Mos, ndoshta, mu për këtë më 
tha ai i dytë çfarë fati, ndoshta edhe kisha fat që nuk fillova me të 
parin. Po si e kalova të parin2 Ashtu kotë Apo e kisha kaluar me gjithë 
vuajtjet dhe kisha filluar ta harrojat Që po e njihja, po e njihja, por si 
dhe qysh nuk e di dhe aq më bën. 

”Se besoj që fati më ka mbetur që ti të ma përcaktosh. Po të 
ishte kështu, më mirë të mos kem fare fat”, i thashë të dytit përsëri, pa 
ia varë fare atij të parit që vazhdonte të mos fliste dhe tundte thuprën 
në ajër duke ndjellë dhimbje. Pse i thashë kështut Një zot e dil 

” Mua nuk më intereson fati yt, më intereson kthimi yt, prandaj 
edhe e kam marrë peng”, ma ktheu i dyti. 

Ata e kishin kapur fort kthimini E kishin marrë peng. Tani e 
kuptova pse isha aty dhe nuk mund të kthehesha tani kur e kisha shitur 
edhe shtëpinë, ose po mendoja se e kisha shitur shtëpinë. Ndoshta, 
unë kurrë nuk kam pasur shtëpi, ndoshta prandaj gjithmonë më 
thoshin “nipi i kaçakut”: pra, cilën shtëpi mund ta kem shitur nëse e 
kam shitur” Po pse sot ky i dyti që foli i pari nuk po më thërret më 
”nipi i kaçakute” Të them të drejtën, kjo edhe po më pëlqen. Mjaft 
kam jetuar me atë nofkël Jo mjaft, po tepëri 

” Peng””, belbëzova e u tmerrova kur mu duk se e kuptova çfarë 
më tha. 

” Po peng”, ma ktheu ftohtë. 

Nuk po e shihja fare të parin, ndërsa të tretin e shikova me sy 
prej të nënshtruari sikur po i kërkoja ndihmë, sikur po i lutesha ”në 
dorën tande” dhe sikur ai po më thoshte ”zgjidhe vetë sepse vetë e ke 
ba llugë”. 

”Jo, vetëm pengjol” - fillova t'u lutesha - ”Më mirë më vrisni 
se sa të ma merrni peng kthimin. Më mxirrni para pushkatimit, 
pa gjygj... i Bëmani gjygjin pa më nxjerë në gjygji Më kurtalisni që 
tanil E nënshkruaj menjëherë vdekjen veç mos ma merrni peng 

kthimin. Mos ma prangosnil Aman-zamani”, po përqyrresha duke 
u përgjëruar. 

”Çfarë kthimit Çka leshin të duhet kthimit” - ma ktheu i dyti -” 
Kthimi është diçka arkaike, i mbushur me mister. U takon heronjve 
ai, nëse ndonjëherë ka pasur heronji Ti nukje hero. Madje, nuk beson 
në heronjl” 

”Kthimi për mua është qëllim, është kuptinv, ia ktheva pa e 
ditur saktë çfarë po thosha. 

”Ne ikëm bashkë, mor tit Tani kërkon kthim”, ma ktheu. 

” Kush je tit”, e pyeta sa për të pyetur diçka. 

” Mos u shtir sikur s'më njeh”, më shikoi me bisht të syrit, si i 
prekur. 

” Ndoshta më kujtohet.... ai i pari, por ti që mu shfaqe si i dyti... 
ty nuk po të njoh”, ia ktheva. 

Më pa, megjithatë nuk u lëshua më thellë. Ndoshta, edhe kishte 
të njëjtën mendje sikur unë dhe njihte atë të parin, por jo dhe këtë të 
dytin. Ndërsa, po të më pyeste mua, nuk besoj se unë kisha ndryshuar 
aq shunë nga ai i pari. Ndoshta, edhe kisha ndryshuari 

”Çfarë fati”, belbëzova sikur desha ta imitoja fillimin e bisedës 
së tij. 

Ai nuk folil 

” Kush më solli këtut”, nuk durova më pa pyetur. 

”Kujtohu, mbase të kujtohet”, ma ktheu me një qetësi që më 
preu, sikur po nisej të shonte. 

”Ju lutem mosikni, mos më merrni kthimin, mos më burgosni”, 
iu përgjërova sërish. 

Ai përsëri heshti. 

” Më vrisni, më kurtalisnil Pse nuk më vrisnit”, ngulmoja. 

Sa vjet kisha jetuar si “nipi i kaçakut” dhe sikur kisha harruar 
se vërtet isha Dani, i biri i Istref Bregut, djalit të kaçakut. Megjithatë, 
kisha vazhduar të ndjehesha si ”nipi i kaçakut” dhe njerëzit i shihja 
nga ai breg, edhe duke e harruar tim atë, Istef Bregun. Apo, ndoshta, 
pa vetëdije e kam luftuar edhe Istref Bregunet1 Bubul Kjo më tmerroi 
fare. Mbase ai ka hequr dorë prej meje. E pabesueshme. 

Më kujtohet vetëm se si erdhi dita kur mu sos durimi dhe mora 
e nxora në shitje edhe shëpinë.... 

Po ky, si dinte të gjithat1 

”Ibiri i falltorit”, bërtital 

Ai nuk folil 

Po, ai ishte. Mbase kur i ishte shikuar filxhani, i është thënë se 
mund të bëhej njeri për së mbari e me peshë. Ky, duke u besuar këtyre 
fjalëve, mbështillej me turmën e të qeshurve dhe të ngazëllyerve apo 
edhe të dëshpëruarve që nga dera ku kqyrej filxhani. 

Tash m'u kujtua si loti edhe dita e fundit kur u ndamë me të. 
Dikur isha nisur bashkë me të në një rrugë. Ai më pati thënë se po 
shkonte për të paguar borxh e unë për të marrë borxh. Kurrë nuk 
më kishte pëlqyer. As atëherë nuk i pata besuar. Gjithmonë isha 
përpjekur për ta harruar, por gjithmonë më ishte shfaqur si ndjekës. 
Kisha filluar ta urreja, madjel Isha përpjekur ta largoja nga mendja, 
po fytyra e tij më shfaqej lara-lara, në forma të ndryshme, edhe tani 
që e kam para syve ka të tillë fytyrë. Po, kush ishte tani kyt Pse më 
kishte sjellë këtu2 Si më kishte sjellët Nuk e pyeta sepse do të shfaqja 
dobësi, prandaj vazhdova të shtiresha sikur nuk e njihja dhe nuk 
dua ta njohë këtë të dytë që është brenda atij të parit. Po mbushesha 
frymë dhe nuk durova: 

“Nëse ti ma ke marrë peng kthimin, gabohesh rëndë sepse nuk 
je ti ai. Mos u zgërdhij për këtë as mos u krenol Pengësi i vërtetë 
është ai që nuk je ti e ti, nukje ai dhe nuk do të jesh kurrë, sepse ti je 
produkt i këtij të parit. Ti ke frikë prej tij, mbush brekët kur e sheh 
dhe do të vdesësh nga frika prej tij” i thashë duke u munduar ta shoh 
reagimin e të parit. 

Dhe... i dyti që foli i pari iku. U arratisi Ndërsa i pari po rrinte 
pa folur dhe, me gjasë, nuk do të flasë as tani kur mbeta vetëm me 
të, sepse edhe i treti, nëse ishte i treti, nuk po dukej më. As unë nuk 
dëshiroja të flisja me të sepse jam i sigurt se nuk do të dilte gjë e 
pathënë a e paditur. 

A mos ishte ky një burg21 Ndoshtal Ndoshta jol Por, nëse nuk 
është burg çka mund të jetët Të jetë ëndërr” Jo, për këtë isha i sigurt 

se nuk ishte. Çka mund të jetë atëherët Gjendje pengu dhe përpjekje 
për kthimi Si quhet kjo” Nuk kishte një emër për këtë. Megjithatë, një 
fjalë e kisha në mendje, por nuk guxoja ta thosha. M'u duk shumë e 
rëndë dhe tmerruese, edhe pse po më ndihmonte ta ruaja qetësisë. 
Po sikur ta them me zë të lartë e me tamtame, mendova me vete. 
Ndoshta, më dëgjon edhe ai treti e më ndihmon të dalë nga ky peng. 
Por, kush është i treti, që sikur është zhdukur” Kam frikë se ai është 
i vetmi i vërtetë i tërë kësaj barabarie. ”Kuku, mos e thashë me zë të 
lartë e më ka dëgjuar ndokush”, mendova me vete. 

”Barbari, kjo është bar-ba-ri”, shpërtheva ta nxjirrja jashtë 
mllefin që më kishte gulçuar. Ndoshta bëra mirë. 

I pari vazhdonte të heshtel I dyti nuk u duk mël I treti, i menduar 
sii zhdukur, duket si ishte në hije dhe po rrinte disi i dyshimtël 

Sa kam qëndruar kështu me të parin nuk e diti Madje nuk e di 
saktë a kam qëndruar vetëm me të parin, kur dëgjova një pëshpërimë, 
ndoshta nga i dyti, që po i thoshte të parit: 

”Luftë, luftë”. 

I pari përsëri nuk foli, vetëm iku. Ndoqi një hije ose mu duk se 
ndoqi një hije. 

Mbeta vetëm në atë që nuk e di a ishte burg apo diçka më mes 
të kthimit dhe penguti Paska filluar lufta, por nuk më kujtohet se kur 
paska përfunduar nëse ndonjëherë ka përfunduar për të filluar tani 
sërish. Duke menduar a me u nisë a me u kthye, u ndodha para të 
tretit që më priste në fund të shkallëve për mua e në fillim të shkallëve 
për atë. Në anën e djathtë rrinte Laroja. Dyshimi tani mu dyfishua 
mos vallë asnjëri nuk është i vërtetë dhe unë kisha vegime. Laron, 
qenin tim, po e njihja, por si erdhi këtuti 

”Me kë jemi në luftë tanit”, i thashë të tretit të vërtetit, apo edhe 
të pavërtetit. 

”Ne kurrë nuk kemi lufuar me askë”, ma ktheu. 

Nuk e di a foli ai apo mendove se foli ai. 

” Po sot a jemi në luftë”, pyeta pa e ditur se kë pyesjal 

” Po, ne gjithmonë jemi në luftë”, sikur përsëri foli ai i treti. 

” Mirë, pse ne nuk luftojmë pra me askëndi2” 

Laro ishte ngatërruar nga biseda ime të cilën mbase nuk po e 
kuptonte. Kjo lufta me askënd qenka me të vërtetë më e tmerrshme 
se lufta me gjithëkënd. 

Laron e kisha blerë kohë më parë. Në fakt e kisha marrë borxh 
derisa isha ”nipi i kaçakut” dhe nuk e lava kurrë dhe kurrë nuk e di si 
mund të dal prej këtij borxhi. Ai më shikoi sikur të më thoshte: ec e 
ktheu se mbete peng për gjithë jetën. 

I dyti më pati thënë që të kujtohem pse jam këtu dhe tani e 
kuptova se këtu paskam ardhur që të kthehem t'i paguaj borxhet e 
mia, pikësëpari tek im atë, Istref Bregu. Iu afrova Laros, tani si biri i 
Istref Bregut. Desha ta ledhatoja si ”nipi i kaçakut” dikur, por e kisha 
të vështirë. E mora dhe vendosa të kthehesha të laja borxhin që kisha 
për atë para se të kthehesha në luftën e re. Por: ”ne nuk lufojmë kurrë” 
m'u turbullua koka nga fjalët e atij të tretit. Thashë me vete me buzë 
në gaz të zorit: ”mue, nipit të kaçakut, ndryshe prej gjyshit: do të ma 
ngrenë një këngë-përmendore: Ky Dan trimi, djalë asgan) Dul kaçak 
pa vra kerkani” 

Befas pashë se i treti, të cilin ndoshta vetëm unë e shihja, ishte 
shtrirë në qoshe, gati për të dhënë shpirt. Ishte e tmerrshme të vdiste 
kështu pa e ditur se kush ishte, pa e thënë të paktën një fjalë. Vrapova 
drejt tij, po ishte vonë. Kush e qëlloit Kush e vrau” Pse e vrau” Ai u 
shtri dhe nuk lëvizi më, megjithë thirrjet e mia. Po rrinte i shtrirë, i 
heshtur. Kë ta thërrast Merr e jep, vendosa që t'i bëja një varr ashtu 
si mundesha, po i lashë një amanet se do të kthehesha t'i bëja një 
varrim të dinjitetshëm. 

I fshiva djersët me mangë. Në mes të dilemës a ishte kjo rruga 
e kthimit të borxhit apo e kthimit në vetvete, u nisa me Laron që 
të ktheja borxhin për të. Aq më larg që shkoja, aq më afër vetës po 
vija. Nuk ndjeja kurrfarë nostalgjie për atë që po lija prapa. Doja t'i 
reduktoja edhe njerëzit që i njihja edhe ngjarjet që i kisha përjetuar, 
në mënyrë që t'i mbaja në mend më mirë dhe të mos i harroja 
kurrë. Tashmë, për atë të dytin, nuk kisha kurrfarë ndjesie. Të parin 
sigurisht e paskam kaluar lehtë, pasi as tani nuk po e kujtoj më. Duket 
se i vetmi i vërtetë aty paska qenë ai i treti, të cilit i mbeta borxh një 

ceremoni varrimi. Nëse ai nuk do të kishte vdekur, duket se i vdekuri 
do të isha unël 

Fillova të kisha frikë nga luftal Frikë nga askushil Askushi 
mund të jetë gjithkush apo dhe dikush, mendova me vete. Mund të 
më vrisnin pa e kthyer borxhin ose mund të ma vrisnin Laron ende 
pa ia paguar borxhin. ”Çfarë kthimi kyt Krejt barbari” mendoja teksa 
ecja me Laron. 

Laro mësyu drejt një udhëtari të panjohur ndërsa unë u 
përpoqa të vrapoja, por këmbët nuk më bënin. E thirra me tërë 
fuqinë ”kthehuuuu”, sa ia nxora gjumin vetes. Më kishte zënë një 
gjumë i rëndë dhe nuk di sa kohë kishte kaluar. Kryesorja, Laro ishte 
aty. Prapë dëgjova një zë që mërmendi borxhin. 

”Kush je tit”, iu ktheva atij zëri që ishte fshehur pas një kaçube 
jo aq larg meje. 

Ai heshtil 

Të jetë ai i dyti që më pati folur i paritl Ndjesia e të qenët i 
ndjekur nuk po më ndahej dhe, më e keqja, mos vallë më është bërë 
e pandashmet E pashë edhe një herë. Nuk ishte ai i dyti. Më tmerroi 
mendimi se mos vallë ishte hija e të tretit që e varrosa dosido. E di se 
ikam mbetur borxh por, i premtova se do të kthehesha e do t'i bëj një 
ceremoni madhështore. 

”Dil, pse po fshiheshi” Nuk po të ndjeki Shpresoj që as ti nuk 
po më ndjek muat”, i thashë pa nxjerrë as unë kryet nga qoshja ku 
isha fshehur. 

“Hidhe pushkën”, dëgjova një zë që më foli në një gjuhë të huaj, 
që e kuptoja. 

Ishte armiku imi 

“Hidhe ti i pari”, i thashë. 

“Jo, hidhe ti i pari”, ma ktheu. 

Thashë: të dal, të vrapoj drejt tij e tia marr pushkën, ndërsa 
Laros t'i them të ikë. Po nëse më vret mua e Laro arrin të ikët1 Si 
do të mi paguante borxhet ait Nuk bën. Sikur t'i them Laros të dalë 
e të vrapoj drejt tij. T'ia marrë pushkën” Po sikur të mos ketë as ai 
pushkët Po sikur ai ta vrasë Laront Nuk bën. Vendosa të rrija, të 

prisjsa. Laros i thashë të ketë kujdes dhe ta ruajmë. Të mos na zërë 
në befasi. 

Rri unë, rri ail 

Asnjëherë nuk kisha pasur mundësi të flisja në këtë mënyrë si 
tani me Laron. Të meditoj hem për vete hem për të. Ndersa, pyetjet 
e tij më dukeshin të vështira që të merrnin përgjegje. Më e vështira 
ishte kur ai më pyeti: ”kur ishe ti nipi i kaçakut'2 A isha unë qeni i 
”nipit të kaçakut” apo tani jam qeni i të birit të Istref Bregute1” Nuk 
dija si të përgjigjesha sepse Laron e kisha blerë si ”nipi i kaçakut” 
ndërsa, tani borxhin po e ktheja si i biri i Istref Bregut. I kërkova 
mos të bënte pyetje të tilla. ”Çka më çoi zoti peshë me u kthye te ti”, 
ma ktheu përgjegjen ai. Mendova që në vazhdim pyetjet t'i bëja unë 
ndërsa përgjigjet të mijepte Laro. Pyetjet e para ishin paksa sugjestive 
dhe nuk mora përgjigje. Madje mu tha se këto pyetje ishin shumë 
steriotpe, të pasens, pyetje dhe përgjigje që janë dhënë e stërthënë me 
dhjetra herë. I thashë t'i ndërronim rolet: ai të bënte pyetje e unë të 
përgjigjisha. E miratoi. Pyetja e parë që ma bëri ishte: ”Pse nuk ka qen 
që i thonë “njeriu që qenka”, por thonë për njeriun, 'qeni që qenkat1” 
U zura ngushtël Përgjigjet qenkan edhe më të vështira. U shtira sikur 
po mendoja. Ai sikur po priste përgjigjen. Ndersa, armiku im po na 
vëzgonte të dyve. Filloi ta joshte Laron. I hidhte bukë e i afronte ujë. 

Krismat e luftës sa vinin e dëgjoheshin krejt pranë nesh. Laro u 
tmerrua kur krismat u bënë të fuqishme krejt afër. U fsheh dhe nuk 
u bë i gjallë. Një granatë ra krejt afër tij. Ulurima e tij më tmerroi. U 
ngrita dhe vrapova me tërë forcën drejt tij. Kësaj radhe këmbët sikur 
qanin dheun me forcë. Isha i sigurt që nuk ishte ëndërr. Laro ishte 
shtrirë. Gjaku i shkonte rrëke. la hoqa dheun që i kishte rënë sipër. 
E shtriva mbi bar me kujdes. Mora fashon që ma afroi armiku im pa 
e kuptuar fare se ishte ai. Ia lidha këmbën derisa ai po ma mbante. 
Ishim afër po nuk e ndienim pranin e njëri-tjetrit. Laro ishte në mesi 

”Ti”, bërtita krejtësisht ballëpërballë tij. 

Nuk ishte as i dyti dhe as hija e të tretit. Ndoshta, ishte hija e të 
parit. 

” Po, unë dhe hija ime do të të ndjekim pas tërë jetën” ma ktheu 

”Unë, jo ndoshta unë por, kthimi im e mundi atë të parinë. 
Pastaj të dytin e bëra të ikë. Ty do të zhduk fare ”, ia ktheva tërë 
përbuzje. 

” Ti nuk je asgjë, je vetëm pjesë e një loje” tha derisa bëhej gati 
të ikte. 

”Edhe i treti”, ia ktheva 

Ai heshte. 

”Edhe kthimi inv, i thashë 

Ai u zhdukil 

Nuk e pashë më. Por, krismat e luftës i dëgjoja krejt afër meje. 
E mora në krah Laron e plagosur dhe u nisa. Ecja me një qenë në 
shpinë dhe tri borxhe rrugës së kthimit. Prapë sikur më ndiqhet hija 
e të tretit. Megjithatë, asnjëherë nuk e shava barbarinë që më përcolli. 
Nuk e mund nëse e shanë ose nuk e kupton rëndësinë e saj. Edhe 
vdekja e të tretit, sado që ishte barbare, doli të jetë e vetmja e vërtetë 
e tërë asaj që më ndodhi ose që mund të më ndodhë. 

E lashë Laron jashtë shtëpisë së biorxhliut sepse krisha frikë se 
ai mund të mos më vinte më ose borxhliu do të tmerrohej nga plagosja 
e tij. Mund edhe të më akuzonte për mos kujdesje të mjaftueshme 
dhe do të më kërkonte t' ia ktheja. Hyra dhe i dhashë borxhi. U 
habit nga qëndrimi im që në këtë kohë lufte kisha vendos t'ia ktheja 
borxhin. Ai ishte plakur e lodhur aq shumë saqë nuk mund të lëvizte 
nga shtrati. Mori paratë dhe më shikoi. 

”Kur e kisha Laron e vogë Ali kafexhiu më patëisjellë ushqime 
çdo mbrëmje kur kthehej në shtëpi. I kam borxh shumë. Tani është 
luftë dhe ai ka nevojë si kurrë më parë për para. Merri këto dhe jepja”, 
tha duke ndarë një pjesë të parave. 

”Po edhe ty të duhen', u mundova t'i arsyetohesha por, ai mori 
edhe një pjesë tjetër nga të hollat që i dhashë e më tha: 

”Këto Bahtir këpucëtariti Gjithmon më ka rregulluar këpucët 
aq mirë saqë më kanë bërë me vite të tëra” 

I mora ato që ia dhashë dhe dola. 

Kur u ktheva te Laro ai kishte ngordhur. Nuk kishte lëvizur 
fare. Ishte i shtrirë ashtu siç e kisha lënë. Por, borxhin ia kisha paguar. 
E varrose disi më i liruar dhe u nisa të kthehesha në luftë. Tani isha 
Dani i Istref Bregu dhe muk mund t'i ikja luftës. 

Pas githë asaj bararie që më përcolli nuk e di për sa gjatë, një 
grumbull njerëzish vinin drejt meje. Vendosa të bashkohesha me ta 
dhe të nisesha për luftë. 

”Kah je nisur kështu o...Dani i Istref Bregut”, tha një nga mesi 
i grupi. Sigurisht deshi të më thoshte “nipi i kaçaku” por, ndërrojë 
mendje në momentin e fundit. 

”Në luftë”, i thashë 

Më pa çuditshëm e më tha: 

”U krye luftal” 

Për një çast mbeta i shtangur. Nuk e di a u gëzova apo më 
mbeti merak që nuk arrita të isha pjesë e saj. Ku i dihet nëse i vjen 
radha ndonjëherë. I harrova ata dhe u ktheva me vrap t'i tregoja ish- 
borxhliut tim. Hyra me vrap në shtëpi. Desha të bërtisja e t'i tregoja 
se u krye lufta. Por ai ishte shrtrirë çuditshëm. Sytë i kishte mbyllur 
dhe nuk më ktheu kurrfarë përgjigjeje edhe pse e thirra disa herë. 

Kishte vdekuri 

M'u duk se nga jashtë po më binin në vesh zërat që ia kishin 
marrë: Ky Dan trimi, djale azgani Duel kaçak pa vra kerkani 

Po besa: kaçak e kamuti 

Vërtet që kurrë s'ia bana dan po Dan mbetem. Nuk po e di, a 
e humba shpinë, a e kam marrë me vete, apo ka ardhë shpia mbas 
mejet1 

Dola jashtë. Kah me ia mbajtë, kah me u nisë, ku me u kthyet 
Strajcën në krah — po, atë e kisha. 

